ফের শিক্ষাক্ষেত্রে নৈরাজ্য। ফের অভিযোগের তির তৃণমূল ছাত্র পরিষদের বিরুদ্ধে। নিউটাউনের আলিয়া বিশ্ববিদ্যালয়ে তৃণমূলের দাদাগিরি। ভাঙচুর চালালো তৃণমূল ছাত্র পরিষদ। ছাত্রদের দাবি নিয়ে প্রশাসনিক বৈঠক চলার সময় ছাত্রেরা ঢুকে পড়ে ভাঙচুর চালায় বলে অভিযোগ। ভেঙে দেওয়া হয় কাচের টেবিল।
 ব্যুরো: ফের শিক্ষাক্ষেত্রে নৈরাজ্য। ফের অভিযোগের তির তৃণমূল ছাত্র পরিষদের বিরুদ্ধে। নিউটাউনের আলিয়া বিশ্ববিদ্যালয়ে তৃণমূলের দাদাগিরি। ভাঙচুর চালালো তৃণমূল ছাত্র পরিষদ। ছাত্রদের দাবি নিয়ে প্রশাসনিক বৈঠক চলার সময় ছাত্রেরা ঢুকে পড়ে ভাঙচুর চালায় বলে অভিযোগ। ভেঙে দেওয়া হয় কাচের টেবিল। বিশ্ববিদ্যালয়ের সাপ্লিমেন্টারি পরীক্ষা নিয়ে বৈঠক চলছিল। সেসময়ই ঢুকে পড়ে ছাত্রেরা। কলেজ ক্যাম্পাসে বিভিন্ন  পরিষেবার দাবিতে দীর্ঘদিন ধরেই সরব ছাত্রেরা। কম্পিউটার রুম, লাইব্রেরি সহ অন্যান্য দাবি দীর্ঘদিনের। বৈঠকের মাঝে ঢুকে দাবি জানাতে থাকে তারা। তারপরই ভাঙচুর শুরু হয় বলে অভিযোগ। যদিও তৃণমূল পরিচালিত কলেজের ছাত্র সংগঠনের দাবি তারা কোনও হামলা চালায়নি।